CELEX: 31988R4077
Language: el
Date: 1988-12-19 00:00:00
Title: Κανονισμός (ΕΟΚ) αριθ. 4077/88 του Συμβουλίου της 19ης Δεκεμβρίου 1988 για το άνοιγμα κοινοτικής δασμολογικής ποσόστωσης για τα κατεψυγμένα κρέατα βουβάλων του κωδικού ΣΟ 0202 30 90

Avis juridique important

|

31988R4077

Κανονισμός (ΕΟΚ) αριθ. 4077/88 του Συμβουλίου της 19ης Δεκεμβρίου 1988 για το άνοιγμα κοινοτικής δασμολογικής ποσόστωσης για τα κατεψυγμένα κρέατα βουβάλων του κωδικού ΣΟ 0202 30 90  

Επίσημη Εφημερίδα αριθ. L 359 της 28/12/1988 σ. 0007 - 0007

ΚΑΝΟΝΙΣΜΟΣ ( ΕΟΚ ) αριθ . 4077/88 ΤΟΥ ΣΥΜΒΟΥΛΙΟΥ  της 19ης Δεκεμβρίου 1988  για το άνοιγμα κοινοτικής δασμολογικής ποσόστωσης για τα κατεψυγμένα κρέατα βουβάλων του κωδικού ΣΟ 0202 30 90 ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας :  ότι, για τα κατεψυγμένα κρέατα βουβάλων του κωδικού ΣΟ 0202 30 90, η Κοινότητα ανέλαβε την υποχρέωση, στο πλαίσιο της Γενικής Συμφωνίας Δασμών και Εμπορίου ( GATT ), να ανοίξει ετήσια κοινοτική δασμολογική ποσόστωση με δασμό 20 %, η ποσότητα της οποίας  καθορίζεται σε 2 250 τόνους - ότι θα πρέπει, επομένως, να ανοιχθεί η ποσόστωση αυτή για το 1989 -  ότι θα πρέπει να διασφαλιστεί, ιδίως, η επί ίσοις όροις και συνεχής πρόσβαση όλων των ενδιαφερομένων εμπορευομένων της Κοινότητας στην ποσόστωση αυτή και η χωρίς διακοπή εφαρμογή του ποσοστού που προβλέπεται από αυτή τη ποσόστωση για όλες τις εισαγωγές  των εν λόγω προϊόντων σε όλα τα κράτη μέλη μέχρι εξαντλήσεως της ποσοστώσεως - ότι, για το σκοπό αυτό, κρίνεται σκόπιμο ένα σύστημα χρησιμοποιήσεως της κοινοτικής δασμολογικής ποσόστωσης βασισμένο στην προσκόμιση πιστοποιητικού γνησιότητας που να  εγγυάται τη φύση, την προέλευση και την καταγωγή του προϊόντος -  ότι οι λεπτομέρειες εφαρμογής του παρόντος κανονισμού πρέπει να θεσπίζονται σύμφωνα με τη διαδικασία που προβλέπεται στο άρθρο 27 του κανονισμού ( ΕΟΚ ) αριθ . 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου  κρέατος ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2248/88 ( 2 ),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :    Άρθρο 1   1 . Για το 1989 ανοίγεται κοινοτική δασμολογική ποσόστωση για τα κατεψυγμένα κρέατα βουβάλων του κωδικού ΣΟ 0202 30 90 .  Ο συνολικός όγκος της ποσόστωσης ανέρχεται σε 2 250 τόνους .  2 . Στα πλαίσια αυτής της ποσόστωσης, ο εφαρμοζόμενος δασμός του κοινού δασμολογίου καθορίζεται σε 20 %.  Άρθρο 2   Σύμφωνα με τη διαδικασία που προβλέπεται στο άρθρο 27 του κανονισμού ( ΕΟΚ ) αριθ . 805/68, καθορίζονται οι λεπτομέρειες εφαρμογής του παρόντος κανονισμού, και ιδίως :  α ) οι διατάξεις που εγγυώνται τη φύση, την προέλευση και την καταγωγή του προϊόντος -  β ) οι διατάξεις σχετικά με την αναγνώρηση του εγγράφου διά του οποίου εξακριβώνονται οι εγγυήσεις που αναφέρονται στο στοιχείο α ).  Άρθρο 3   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .  Εφαρμόζεται από την 1η Ιανουαρίου 1989 .   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 19 Δεκεμβρίου 1988 .  Για το Συμβούλιο  Ο Πρόεδρος  Γ . ΠΟΤΤΑΚΗΣ   ( 1 ) ΕΕ αριθ . L 148 της 28 . 6 . 1968, σ . 24 .  ( 2 ) ΕΕ αριθ . L 198 της 26 . 7 . 1988, σ . 24 .